'দেশের মানুষের জীবনের নিরাপত্তা ক্রমাগত নিম্নমুখী হচ্ছে। দেশের বিভিন্ন প্রান্তে ছিনতাই, চাঁদাবাজি, দুর্ঘটনা ও যৌন নির্যাতনে মানুষ অকালে প্রাণ হারাচ্ছে। উন্নয়নের নামে মুনাফার উন্মাদনা ও প্রশাসনিক বৈকল্যের বড় দৃষ্টান্ত অবিরাম সড়ক দুর্ঘটনা।' গতকাল বুধবার বিকেলে ঢাকা বিশ্ববিদ্যালয়ের আধুনিক ভাষা শিক্ষা ইনস্টিটিউট মিলনায়তনে 'প্রাণ প্রকৃতি বাংলাদেশ' শীর্ষক ২৮তম নাজমা জেসমিন চৌধুরী স্মারক বক্তৃতায় জাহাঙ্গীরনগর বিশ্ববিদ্যালয়ের অধ্যাপক আনু মুহাম্মদ এসব কথা বলেন।